钦定古今图书集成/明伦汇编/氏族典/第025卷 > 冯银 冯沈
## 钦定古今图书集成/明伦汇编/氏族典/第025卷 > 冯银 冯沈

按《浙江通志》：“银字纯端，登景泰庚午贤书。父卒，哀毁
尽礼，中天顺丁丑进士。陈情省母，母促之就官，银乃
留仲叔养母，携其季弟沈同行，授刑部主事，晋员外
郎，人莫敢干以私。沈字莹端，中乙酉乡科，登成化壬
辰进士，例应得京职，冢宰招饮，终席无私言，嫌为薄
己。外补宿松令，逾年邑大治。以艰归，遂不起。”